**Vyhlásenie predkladateľa**

            Návrh nariadenia vlády Slovenskej republiky, ktorým sa ustanovuje výška finančného príspevku na poskytovanie sociálnej služby v niektorých druhoch zariadení sociálnych služieb na rok 2026 sa predkladá na rokovanie s rozporom s Konferenciou biskupov Slovenska, ktorá žiada, aby výška valorizácie finančného príspevku na poskytovanie sociálnej služby v zariadeniach sociálnych služieb na rok 2026 (§ 1) zohľadňovala skokový nárast minimálnej mzdy v roku 2026.

Ministerstvo práce, sociálnych vecí a rodiny uvádza, že spôsob určenia výšky finančného príspevku na poskytovanie sociálnej služby v niektorých druhoch zariadení sociálnych služieb na rok 2026, vychádza z  ustálenej praxe z doposiaľ uplatňovaného mechanizmu, ktorý vznikol na základe dohody so zástupcami územnej samosprávy a zástupcami neverejných poskytovateľov sociálnych služieb, s prihliadnutím na výšku minimálnej mzdy za predchádzajúci kalendárny rok.